मुंबई में समुद्र किनारे सोमवार को एक मृत व्हेल पड़ी मिली। 40 फीट की व्हेल की लाश दो टुकड़ों में बंटी थी। आशंका है कि उसकी मौत जहाज से टकराने पर हुई है। शहर में पिछले पांच महीनों में यह इस तरह का दूसरा हादसा है। मीडिया रिपोर्ट्स के मुताबिक, यह मामला यहां के दक्षिणी हिस्से में कोलाबा इलाके का है, जहां 40 फीट लंबी व्हेल की लाश दो हिस्सों में बंटी मिली। उसके शरीर का एक हिस्सा 26 फीट लंबा था। जबकि दूसरा वाला 14 फीट लंबा था। लाश बुरी तरह सड़ चुकी थी।